b'\n_START_ARTICLE_\nNorma Jean (yhtye)\n_START_SECTION_\nLuti-Krissta Norma Jeaniksi (1997\xe2\x80\x932002)\n_START_PARAGRAPH_\nLuti-Kriss-nimisest\xc3\xa4 orkesterista kehittynyt Norma Jean perustettiin, kun Luti-Krissin kokoonpanoon liittyi eri basisti ja rumpali turntable-soittajan tilalle. Luti-Kriss-nimell\xc3\xa4 yhtye ehti julkaista EP:n, kaksi split-EP:t\xc3\xa4 ja yhden albumin._NEWLINE_Uusi b\xc3\xa4ndi sai nimens\xc3\xa4 n\xc3\xa4yttelij\xc3\xa4\xc2\xa0Marilyn Monroelta, jonka oikea nimi oli Norma Jeane Baker. Silloisen\xc2\xa0rumpali Daniel Davisonin mukaan he halusivat nimell\xc3\xa4 olevan my\xc3\xb6s hengellinen ulottuvuus ja sanakirjasta katsottuaan he huomasivat, ett\xc3\xa4 "Norma" tarkoittaa mallia ja "Jean" Jumalan armoa ja laupeutta, joten yhdistettyn\xc3\xa4 nimi tarkoittaa "Armon ja laupeuden mallia".\n_START_SECTION_\nSolid State -vuodet ja nouseva suosio (2003\xe2\x80\x932008)\n_START_PARAGRAPH_\nVuonna 2002 yhtye julkaisi albumin Bless the Martyr and Kiss the Child Solid State Recordsilla, ja maaliskuussa 2005 Norma Jean julkaisi toisen albuminsa nimelt\xc3\xa4 O God, the Aftermath._NEWLINE_Alkuper\xc3\xa4inen laulaja Josh Scogin j\xc3\xa4tti yhtyeen pian Bless the Martyr and Kiss the Childin julkaisun j\xc3\xa4lkeen ja perusti The Chariotin. H\xc3\xa4nen tilalleen tuli Brad Norris puolentoista vuoden ajaksi. Sen j\xc3\xa4lkeen laulajaksi liittyi Cory Brandan, joka soitti aiemmin yhtyeiss\xc3\xa4 Eso-Charis, Living Sacrifice ja Uses Fire. Alkuper\xc3\xa4inen basisti Joshua Doolittle j\xc3\xa4tti my\xc3\xb6s yhtyeen samoihin aikoihin kuin Scogin. Doolittlen tilalle tuli Jake Schultz vuonna 2003._NEWLINE_J\xc3\xa4senvaihdosten j\xc3\xa4lkeiset albumit O God the Aftermath (2005) ja Redeemer (2006) nostivat yhtyeen suosiota nousten Billboard-listoille. J\xc3\xa4lkeen mainitun tuotti ja \xc3\xa4\xc3\xa4nitti Ross Robinson. O God the Aftermathin kansitaide sai Grammy-ehdokkuuden luokassa Best Recording Package vuonna 2006. Kansitaiteen suunnitteli Asterisk Studion omistaja ja Demon Hunter -yhtyeen laulaja Ryan Clark. _NEWLINE_21. syyskuuta 2007 rumpali Daniel Davison ilmoitti j\xc3\xa4tt\xc3\xa4v\xc3\xa4ns\xc3\xa4 yhtyeen sen j\xc3\xa4lkeen, kun yhtyeen konserttikiertue p\xc3\xa4\xc3\xa4ttyisi. H\xc3\xa4n teki viimeisen konserttinsa marraskuussa 2007 Irving Plazalla, New Yorkissa. Davison tuli my\xc3\xb6hemmin tunnetuksi ohjaamiensa musiikkivideoiden lis\xc3\xa4ksi Underoathin ja Every Time I Die -yhtyeiden rumpalina._NEWLINE_Vuonna 2007 Norma Jean kirjoitti uutta musiikkia ja soitti vuonna 2008 Warped Tour -kiertueella. Yhtye kirjoitti kappaleen Helmet-yhtyeen Page Hamiltonin kanssa. Yhtye ty\xc3\xb6skenteli toistenkin vierailevien kirjoittajien kanssa. Helmikuun alussa yhtye ilmoitti, ett\xc3\xa4 rumpalin paikan Norma jeanissa t\xc3\xa4ytt\xc3\xa4\xc3\xa4 Chris Raines, joka soittaa my\xc3\xb6s yhtyeess\xc3\xa4 Spitfire._NEWLINE_5. elokuuta 2008 Norma Jean julkaisi albumin The Anti Mother. Kappaleesta "Robots 3 Humans 0" kuvattiin musiikkivideo, ohjaajanaan Daniel Chesnut. Yhtye l\xc3\xa4hti kiertueelle kuvauksien j\xc3\xa4lkeen.\n_START_SECTION_\nRazor & Tie -levy-yhti\xc3\xb6ll\xc3\xa4 (2009\xe2\x80\x932015)\n_START_PARAGRAPH_\n3. marraskuuta 2009 yhtye ilmoitti j\xc3\xa4tt\xc3\xa4v\xc3\xa4ns\xc3\xa4 pitk\xc3\xa4aikaisen levy-yhti\xc3\xb6ns\xc3\xa4 Solid State Recordsin siirty\xc3\xa4kseen riippumattomalle Razor & Tielle. Uuden labelin Meridional ilmestyi hein\xc3\xa4kuun 13. 2010. Meridional on teemaltaan aiempaa raskaampi ja synkempi._NEWLINE_Marraskuussa 2010 Norma Jeanin edellinen levy-yhti\xc3\xb6 Solid State Records julkaisi retrospektriivisen katsauksen menneeseen julkaisten kokoelman\xc2\xa0Birds and Microscopes and Bottles of Elixirs and Raw Steak and a Bunch of Songs. Kokoelmaboxi sis\xc3\xa4lt\xc3\xa4\xc3\xa4 b\xc3\xa4ndin kolme ensimm\xc3\xa4ist\xc3\xa4, Solid Staten julkaisemaa, levy\xc3\xa4 (Bless the Martyr and Kiss the Child,\xc2\xa0Redeemer\xc2\xa0sek\xc3\xa4\xc2\xa0O God, the Aftermath)._NEWLINE_Maaliskuussa 2012 yhtye vieraili ensimm\xc3\xa4ist\xc3\xa4 kertaa Suomessa Dead & Divine:n ja The Chariotin kanssa Nosturissa. Norma Jeanin alkuper\xc3\xa4inen vokalisti, The Chariotin Josh Scogin, yhtyi lavalla "Memphis Will Be Laid to Waste" -kappaleeseen toiseksi vokalistiksi._NEWLINE_Razor & Tie julkaisi j\xc3\xa4lleen Norma Jeanin seuraavan levyn, Wrongdoers, elo-syyskuussa 2013.\n_START_SECTION_\nTakaisin Solid Statelle (2015\xe2\x80\x93)\n_START_PARAGRAPH_\nToukokuussa 2015 yhtye alkoi ty\xc3\xb6st\xc3\xa4m\xc3\xa4\xc3\xa4n seitsem\xc3\xa4tt\xc3\xa4 kokopitk\xc3\xa4\xc3\xa4 albumia. My\xc3\xb6hemmin samana vuonna Norma Jean ilmoitti palaavansa Solid State Recordsille, joka julkaisisi tulevan albumin vuonna 2016._NEWLINE_Hein\xc3\xa4kuussa 2015 yhtye ilmoitti juhlivansa O God, The Aftermath -albumin 10-vuotisjuhlia Pohjois-Amerikan kiertueella Sleepwaven, \'68:n ja The Ongoing Concept -yhtyeiden kanssa._NEWLINE_Ennen uuden albumin julkaisua ainoa alkuper\xc3\xa4isj\xc3\xa4sen, kitaristi Chris Day l\xc3\xa4hti b\xc3\xa4ndist\xc3\xa4 korvautuen Phillip Farriksella. Uusi albumi Polar Similar ilmestyi syyskuussa 2016.'